Diari Oficial de la Generalitat Valenciana


Sumari del DOGV 336, del 03-02-1986 (1986/805671)

DECRET 207/1985, de 23 de desembre, del Consell de la Generalitat Valenciana, pel qual s'aprova el Conveni entre la Generalitat Valenciana, l'Institut Nacional de Reforma i Desenvolupament Agrari i l'Empresa Nacional de Transformació Agrària, S.A., per a la coordinació i col.laboració d'ambdues administracions i l'execució d'obres per l'Empresa.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/12/23/207/dof/vci/html**

### Dades del document

Número de DOGV
:   336

Data del DOGV
:   03-02-1986

Secció del DOGV
:   DISPOSICIONS GENERALS

Número del document
:   1986/805671


Data del document
:   23-12-1985

Organisme emissor
:   Conselleria d'Agricultura, Ramaderia i Pesca

Tipus de document
:   Decret

Decret 207/1985, de 23 de desembre, del Consell de la Generalitat Valenciana, pel qual s'aprova el Conveni entre la Generalitat Valenciana, l'Institut Nacional de Reforma i Desenvolupament Agrari i l'Empresa Nacional de Transformació Agrària, SA per a la coordinació i col.laboració d'ambdues administracions i l'execució d'obres per l'Empresa.  
A fi d'establir el marc d'actuació que presidirà les relacions mútues entre l'Administració Autonòmica, a través de la Conselleria d'Agricultura i Pesca, l?IRYDA i l'Empresa Nacional TRAGSA, per col·laborar en la realització d'estudis, obres d'interés agrícola, investigacions i assistència tècnica, que resulten convenients per a les entitats concurrents, cal establir l'instrument jurídic corresponent.   
En conseqüència, i a proposta del Conseller d'Agricultura i Pesca i després de la deliberació del Consell de la Generalitat Valenciana, en sessió de 23 de desembre de 1985,   
DECRETE:   
Article primer  
Se aprova el Conveni entre la Generalitat Valenciana, l?Institut Nacional de Reforma i Desenvolupament Agrari i l'Empresa Nacional de Transformació Agrària SA, que es conté en l'Annex del present Decret.   
Article segon  
Es faculta el Conseller d'Agricultura i Pesca per a la signatura d'aquest Conveni   
DISPOSICIO FINAL  
El present Decret entrarà en vigor el mateix dia de la publicació al Diari Oficial de la Generalitat Valenciana   
València, a 23 de desembre de 1985.   
El President de la Generalitat,  
JOAN LERMA I BLASCO  
El Conseller d'Agricultura i Pesca  
LLUIS FONT DE MORA I MONTESINOS  
ANNEX  
Conveni entre la Generalitat Valenciana, l?Institut Nacional de Reforma i Desenvolupament Agrari i l'Empresa Nacional de Transformació Agrària, SA, per a la coordinació i col·laboració d'ambdues administracions i l?execució d?obres per l'Empresa   
A Madrid, de de , es reuneixen:  
L'Hble. Sr. Lluís Font de Mora i Montesinos, Conseller d'Agricultura i Pesca de la Generalitat Valenciana, com a representant d'aquesta. Segons Decret del Consell 207/1985, de 23 de desembre.   
L'Il·lm. Sr. Francisco Botella i Botella, President de l'Institut Nacional de Reforma i Desenvolupament Agrari (IRYDA), com a representant d'aquest Organisme.   
L'Il·lm. Sr. Alberto Campanero i García, President de l'Empresa de Transformació Agrària, SA (TRAGSA), en representació d?aquesta, el Consell d'Administració de la qual l'ha autoritzat expressament per a la signatura del Conveni.   
Consideren convenient, abans de determinar les clàusules que han de regir aquest Conveni, fer constar els següents   
ANTECEDENTS  
En l'Acord de la Comissió Mixta de Transferències sobre traspassos de funcions i serveis de l'Administració de l'Estat a la Comunitat Valenciana en matèria de reforma i desenvolupament agrari, aprovat per Reial Decret 1794/1985, d'11 de setembre, es preveu tant la coordinació de les actuacions concretes, si així pertoca, en l exercici de funcions i competències concurrents com la col·laboració entre ambdues Administracions en general i també conté determinades normes i directrius en relació amb l'execució d'obres per TRAGSA, que marquen la possibilitat de regular mitjançant un conveni les relacions entre la Comunitat Autònoma, l?IRYDA i aquesta Empresa, sense perjudici de tot el que puga establir-se en el futur sobre el règim de les empreses estatals.   
Resulta convenient per a millorar el funcionament dels serveis desenvolupar els mecanismes de col·laboració i coordinació previstos en el susdit Acord, en aquest sentit, la Conselleria d'Agricultura i Pesca i l'IRYDA, principals òrgans d'actuació en la matèria, recolliran els extrems que l'experiència obtinguda fins al moment ha posat de manifest que tenen major interés per a ambdues parts. I convindran per altra banda, en el referent a l'execució d'obres per TRAGSA, extrems com la determinació de les obres d?execució obligatòria o d'altre caràcter, el procediment a seguir per fixar-ne el cost i el finançament, les actuacions en situacions d'emergència i l'assistència tècnica.   
Vist tot l'anterior, la Generalitat Valenciana, l?IRYDA i TRAGSA han decidit de formalitzar aquest Conveni amb subjecció a les següents   
CLAUSULES  
COORDINACIO I COL·LABORACIO ENTRE AMBDUES ADMINISTRACIONS  
Primera  
En el marc de col·laboració general entre ambdues Administracions previst en l'apartat D) de l'Acord de la Comissió Mixta de Transferències aprovat per Reial Decret 1794/1985, d'11 de setembre, l'IRYDA i la Conselleria d'Agricultura i Pesca consideren d'interés especial i acorden de col·laborar amb caràcter preferent en les activitats de:   
- realització de cursos, seminaris i estudis tècnics, bé mitjançant l?organització conjunta d'aquests bé amb la facilitació de la intervenció del personal d'una administració en aquells que organitza l'altra.   
- Realització de treballs en matèria d'investigació d'aigües subterrànies, noves tècniques de reg i estalvi d'aigua i reciclatge d'aigües residuals.   
- Assistència tècnica per a la redacció de plans, projectes i direcció d'obres, en particular per a les especialitats en què qualsevol de les parts tinga insuficiència de mitjans.   
- Alçaments tipogràfics, explotació de dades estadístiques i elaboració de documents en matèria de concentració parcel·laria, obres, auxilis, etc., i fins i tot el tractament informàtic de totes aquestes dades.   
- Intercanvi de projectes tipus i dels avanços i innovacions tecnològiques que pogueren abastar o adquirir qualsevol de les parts.   
- Qualsevol altra que en el futur es poguera determinar de mutu acord en aquest efecte.   
Segona  
Per a cada exercici econòmic es determinaran els plans i programes que, d'acord amb la legislació vigent, puguen finançar conjuntament ambdues administracions i s'hi concretaran els treballs i projectes que finançarà total o parcialment l'IRYDA.   
Amb caràcter general i sense perjudici de les particularitats que pogueren determinar-se de comú acord per a una obra o actuació concreta, els projectes a executar per la Conselleria amb finançament de l'IRYDA seran redactats per aquella, amb el recolzament d'aquest quan així s'acorda.   
L?aprovació tècnica serà realitzada per ambdues parts i l?adjudicació es durà a terme per la Conselleria, amb l'assistència d'un representant de l'IRYDA.   
L'IRYDA, que remetrà els fons, prèviament compromesos, amb l?antelació suficient per disposar-ne, participarà en el seguiment de la realització dels projectes i intervindrà finalment en la recepció de les obres. La Conselleria li remetrà còpia de les certificacions d'obra i dels justificants d?inversió corresponents.   
Tercera  
Quant a les obres públiques i plans d?actuació d'interés general de la Nació o que afecten a més d'una Comunitat Autònoma així com per a les zones d'interés nacional s'atindran al que disposen els apartats C) i D) de l'Acord de la Comissió Mixta de Transferències.   
Quarta  
L'IRYDA informarà a la Conselleria en matèria de participació tècnica de funcionaris en missions o cursos a l'estranger a l'efecte de la possibilitat d'incloure-n'hi personal. La Conselleria, per la seua banda prestarà el màxim recolzament i col·laboració a l'IRYDA per a l'acollida de tècnics i estudiants estrangers en cursos, viatges d'estudis, etc., a realitzar al nostre país.   
Quinta  
Atés el que es disposa en l'apartat D).7.2 d'aquell Acord, la Conselleria facilitarà a l'IRYDA dins del primer trimestre de cada any les dades bàsiques normalitzades que permetran l'elaboració per aquest de la Memòria dels resultats de l'exercici anterior sobre les diferents accions de reforma i desenvolupament agrari en tot el territori nacional.   
Ambdues parts intercanviaran, amb caràcter general, les publicacions que realitzen en relació amb qualsevol matèria de reforma i desenvolupament agrari i es facilitaran mútuament els estudis i dades econòmiques, agronòmiques o sociològiques de què disposen i puguen resultar d'interés per a les actuacions de l'altra.   
Sisé  
Per a quan pertoque planificar conjuntament les actuacions i específicament per a la col·laboració i coordinació previstes en aquest Conveni, es crea una Comissió paritària d'ambdues Administracions, amb un màxim de 6 membres. Aquesta Comissió en determinarà les normes de funcionament pròpies i la periodicitat de les reunions, que almenys seran semestrals i hauran de permetre l'establiment amb l'antelació suficient del programes a desenvolupar en cada exercici.   
Per a actuacions excepcionals de reparació de danys catastròfics, recuperació de terrenys, etc., causats per inundacions, huracans o qualsevol altre supòsit de situacions d'emergència, ambdues parts establiran els mecanismes de coordinació i col·laboració que siguen necessàries en cada cas, segons circumstàncies particulars.   
EXECUCIO D'OBRES PER TRAGSA  
Seté  
Conformement amb el que va acordar la Comissió Mixta de Transferències en referència amb l'Empresa Nacional de transformació Agrària, SA (TRAGSA), a la Comunitat Autònoma se li aplicarà d mateix que s'estableix per a l'IRYDA en el Reial Decret 1773/1977, d'11 de juliol, i es consideraran per tant les obres que a títol obligatori realitze l'Empresa al territori de la Comunitat Autònoma per ordre d'aquesta com executades directament per l?Administració Autonòmica amb el mitjans propis i podrà aquesta en tals casos realitzar bestretes a l'Empresa a càrrec de les obres que li confia.   
Quan l'IRYDA i la Conselleria hagen d'encarregar simultàniament tals obres a TRAGSA en qualitat de servei tècnic de l?Administració, establiran, si pertoca, i de mutu acorda en base a les previsions d'ambdues Institucions i ateses les possibilitats globals d?actuació de l'Empresa, la programació de les obres que en total estarà obligada a realitzar TRAGSA.   
Vuité  
TRAGSA tindrà l?obligació de realitzar, d'acord amb les condicions d'aquest Conveni, previ encàrrec de la Conselleria i dins el territori de la Comunitat obres d'anivellació, moviment de terres i drenatges, camins rurals, sondejos, captació d'aigües subterrànies i depuració d'aigües residuals, treballs de desfonament, rompuda, conservació de sals, regulació hidrològica i forestal, de concentració parcel·laria, transformació en regadiu, actuacions en finques i en general qualsevol obra de caràcter agrari o de millorament del medi rural.   
La Conselleria podrà encarregar a TRAGSA les obres esmentades anteriorment com d'execució obligatòria per a l'Empresa, tant si figuren en programes conjunts de l'IRYDA i de la Generalitat com si corresponen a programes d'inversions que siguen exclusius d'aquesta última, i procurarà comunicar amb la major antelació possible els plans d?actuació a l'Empresa a fi d'organitzar conjuntament el treball a executar per aquesta i determinar el ritme d'execució de les obres de manera que el programa es puga acomplir eficaçment d'acord amb les necessitats de la Conselleria, els recursos econòmics que aquesta tinga a disposició i el que aconselle el funcionament normal de TRAGSA quant a la utilització dels seus mitjans de producció.   
També seran d'execució obligatòria aquelles accions que la Conselleria encarregue a TRAGSA amb caràcter d?urgència, a causa d'esdeveniments catastròfics o de situacions que suposen gran perill socio-econòmic, per aquestes es tindrà en compte el que s'assenyala a la clàusula següent.   
Nové  
En situacions d'emergència de caràcter nacional, l?IRYDA podrà ordenar la utilització amb caràcter prioritari de tots el recursos materials i personal de TRAGSA que fossen necessaris.   
En les emergències declarades per la Comunitat Autònoma la Conselleria podrà ordenar l?execució directa de les obres indispensables i urgents, TRAGSA quedarà obligada a utilitzar per aquest fi els recursos disponibles al territori de la Comunitat que siguen necessaris. En recolzament d'aquestes actuacions l'IRYDA podrà ordenar la utilització de recursos materials i personals de TRAGSA disponibles en altres Comunitats Autònomes; recíprocament podrà utilitzar recursos de l'Empresa a la Comunitat en recolzament d'emergències d'altres Comunitats autònomes.   
En ambdós casos, es tindran en compte les normes que figuren en l'article 27 de la llei de Contractes de l'Estat i els supòsits anteriors es consideraran de força major i quedaran en suspens tots el terminis que vinculen a l'Empresa per a l?execució d'obres o treballs encarregats per l?administració Central o la Comunitat. Desapareguda la causa es procedirà al reajustament dels terminis.   
Deu  
Per determinar el cost de les obres i treballs que, a títol obligatori, excute l'Empresa per a una i l'altra Administració aplicaran les mateixes Tarifes, terminis i fórmules polinòmiques per actualitzar-lo i sistema per xifrar el pressupost total de l?execució material de cada obra actualment vigents i que són en poder de les parts .Les valoracions mitjançant aquestes tarifes de l'obra executada seran considerades com a justificants als quals es refereix el paràgraf primer de l'article 194 del Reglament General de Contractes de l'Estat.   
Mitjançant acord entre les parts s'establirà la quantia de les bestretes i el termini per a la satisfacció d'aquesta per la Generalitat Valenciana en favor de TRAGSA.   
En aquest efecte, així com en els supòsits de concurréncia d'altres circumstàncies d?índole econòmica o tècnica si es produïen variacions sensibles dels rendiments mitjans o de les despeses de TRAGSA, dita Empresa adaptarà les tarifes establertes amb caràcter nacional.   
Quan es tracte d'obres en les quals per raons d'emergència o per les seues característiques particulars no resulte possible la redacció prèvia d'un projecte, la fixació d'un preu cert o d'un pressupost per unitats de treball i, en general quan resulte inaplicable el sistema de tarifes, s'utilitzarà el de cost i costes tal com es regula en l'article 67 del Reglament General de Contractació de l'Estat, amb dret de l'Empresa a rebre una percepció econòmica del 5% de la suma d'aquells.   
Onze  
Amb independència de les obres i treballs de caràcter obligatori TRAGSA posa la tecnologia pròpia a disposició de la Comunitat Autònoma per l?elaboració del estudis, plans, projectes, memòries i informes tècnics, economies o socials de caràcter agrari que pogueren interessar-li.   
El cost d'aquesta assistència tècnica en cap cas serà superior al 80% del que es fixa en les «Tarifes d'Honoraris d'Enginyers en treballs a particulars», de conformitat amb l'article 6é de les Bases Generals de dites Tarifes.   
Dotze  
La participació de la Comunitat Autònom amb l'IRYDA en l?elaboració periòdica de les tarifes, prevista en l'apartat D).l de l'Acord de la Comissió Mixta de Transferències es realitzarà a través de l?òrgan o òrgans col·legiats que a tal efecte es constituesquen. Mentrestant es constituirà un Grup de Treball en què també estarà representada l'Empresa i en què es realitzaran el estudis i propostes per a l?aprovació corresponent:   
- L?actualització de preus de les tarifes vigents.   
- La modificació de la formula polinòmica per a l?actualització de preus i creació d'altres noves.   
- Qualsevol modificació de les tarifes, bé siga directament per adaptació a les circumstàncies a què es refereix la clàusula deu, bé a través dels elements que les integren.   
- Qualsevol altre tema relacionat amb TRAGSA en virtut d'aquest Conveni.   
El Grup per a l'exercici de les seues funcions, podrà recaptar de TRAGSA les dades i documents de l'Empresa que es jutgen necessaris.   
Tretze  
Les modificacions a què es refereix la clàusula anterior o qualsevol altra que efecte al règim jurídic actualment vigent seran aplicables a les obres d?execució obligatòria que s?encarreguen a l'Empresa, una vegada aprovades per l?Administració de l'Estat, si bé la Generalitat Valenciana podrà no quedar vinculada a nous compromisos derivats de tals modificacions sempre que així ho manifesta expressament en el termini de trenta dies des que li siguen formalment comunicades per l'IRYDA.   
Catorze  
Per a la interpretació i aplicació de les clàusules anteriors s?observaran com a dret supletori la llei i Reglament de Contractes de l'Estat, el Plec de Clàusules Administratives generals per a la contractació d'obres de l'Estat, així com el conveni que regula les relacions entre l'IRYDA i TRAGSA, subscrit el 19 de febrer de 1979 i modificat el 2 de gener de 1982, una copia del qual és en poder de la Conselleria.   
CLAUSULES FINALS  
Quinze  
L'IRYDA i la Conselleria es comprometen a tractar de solventar de mutu acord les diferenciés que puguen presentar-se en aplicació d'aquest Conveni o que puguen derivar-se'n. En el cas que no s?arribarà a l'acord desitjat, les parts convenen de resoldre la controvèrsia mitjançant arbitratge d'equitat, amb aquest fi es designaran tres arbitres, un per cadascuna de les parts i el tercer conjuntament per ambdues. Dit àrbitre podrà ésser assessorat per experts en la matèria de què es tracte. La resolució arbitral, aprovada per majoria, vincularà a ambdues parts.   
Setze  
Sense perjudici del que establesquen en el futur sobre el règim de les societats estatals, la vigència d?aquest Conveni serà indefinida, si bé qualsevol de les parts podrà denunciar-lo tot i posant-lo en coneixement de les altres amb tres mesos d?antelació a la data en què haguera de quedar sense efecte.   
En tot cas, hauran de ser finalitzades segons el mateix les actuacions en curs.   
Llegit i trobat conforme, el signen els participants al lloc i data indicats.   
Per la Comunitat Autònoma: El Conseller d'Agricultura i Pesca.   
Per l'Institut Nacional de Reforma i Desenvolupament Agrari: El President.   
Per l'Empresa de Transformació Agrària, SA: El President.


Còpia Permalink ELI